Mul on plaan teha üks lugu  cartonerodest ning nii me siis läksime täna kohtuma Lidia ja Migueliga, kes on "sõltumatud" cartonerod ja elavad minu kodugetos. Teate, ausõna… Mulle meeldib töötada majanduslehes, sest on asju, mida ma ei taha tegelikult näha. Isegi, kui ma tean, et nad on olemas. Lipsustatud (keskealisi) meesterahvaid, kes valetavad (ja teinekord sulle ebameeldivalt külgegi püüavad lüüa) on lihtsam taluda kui seda, mida ma täna nägin. Mul hakkas seal lihtsalt nii valus, et ma tahtsin nutta ja ma ei suutnud veel paar tundi peale Lidia ja Migueli majast lahkumist rääkida sellest, mis ma seal nägin.